Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14861

7. FEJEZET LÉGIFORGALMI HÍRKÖZLŐ SZOLGÁLAT 7.1 Általános előírások 7.1.1 A rádió-adás anyaga A rádió-adás anyagának szövegét a feladónak kell elkészítenie, a leadni kívánt formában. 7.1.2 Frekvenciák és adás-idők 7.1.2.1 Az adást a meghatározott frekvenciákon, a megadott időpontokban kell elvégezni. 7.1.2.2 Valamennyi adás tervezett időpontját és frekvenciáját a megfelelő dokumentumokban kell közzétenni. Ha a frekvenciákban vagy az adások időpontjában bármely változás történne, azt a változtatás előtt legalább két héttel NOTAM-ban kell közzétenni.* Ezenkívül, ha lehetséges, bármely ilyen változást valamennyi rendszeres adásban be kell jelenteni a változtatást megelőző 48 órán belül úgy, hogy az erről szóló tájékoztatást egyszer le kell adni minden adás elején és végén. *Megjegyzés. - Ez nem zárja ki valamely szükséghelyzetben a frekvencia azonnali megváltoztatását, ha ez olyan körülmények miatt elengedhetetlen, amelyek nem teszik lehetővé - legalább két héttel a változtatás előtt - egy erre vonatkozó NOTAM kiadását. 7.1.2.3 A tervezett adásokat (az egymás utáni, kollektív típusú /"sequential collective type"/ adások kivételével) a tervezett időben kell kezdeni, egy általános hívással. Ha egy adást késleltetni kell, akkor egy rövid tájékoztatást kell sugározni a tervezett időpontban, melyben közölni kell az adást vevő állomásokkal, hogy "maradjanak vétel-készen" ("stand by"), megadva a késés percben meghatározott, várható időtartamát. 7.1.2.3.1 Miután egyértelműen közölték, hogy egy adott időszakra maradjanak vétel-készen, az adást nem szabad a megadott időszak vége előtt elkezdeni. 7.1.2.4 Ha az adásokat idő-elosztásos rendszerben végzik, minden állomás pontosan a számára kiosztott időszak lejártakor be kell, hogy fejezze az adását, függetlenül attól, hogy sikerült-e a teljes anyagot továbbítania. 7.1.2.4.1 Az egymás utáni, kollektív típusú adás esetén minden egyes állomásnak készen kell állnia adásának elkezdésére a kijelölt időpontban. Ha egy állomás, bármely ok miatt, nem kezdené meg adását a kijelölt időpontban, ebben az esetben a sorban közvetlen utána következő állomásnak várnia kell, majd a számára kijelölt időpontban kell elkezdenie az adását. 7.1.3 A szolgáltatás megszakadása Abban az esetben, ha a szolgáltatás megszakadna a közvetítésért felelős állomáson, akkor a közvetítést, ha lehetséges, egy másik állomásnak kell folytatnia addig, amíg a normál szolgáltatás helyre nem áll. Ha ez nem lenne lehetséges, és az adás olyan jellegű, hogy azt állandóhelyű állomások általi vételre szánják, akkor azoknak az állomásoknak, amelyeknek az adást rögzíteniük kell, folytatniuk kell a figyelést a meghatározott frekvenciákon, amíg a normál szolgáltatás helyre nem áll. 7.2 A rádió-távbeszélő hírközlési eljárások 7.2.1 A rádió-adás technikája 7.2.1.1 A rádió-ávbeszélőn keresztül leadott közlemények legyenek - az érthetőség veszélyeztetése nélkül - a lehető legpontosabban megfogalmazottak, legrövidebbek és legtömörebbek. 7.2.1.2 A rádió-ávbeszélő adások során a beszéd sebessége ne haladja meg a percenkénti 100 szót. 2007/70/II. szám 7.2.2 Az általános (körözvény) hívás bevezető része Rádió-távbeszélő üzemben valamennyi rádió-adás bevezető része az általános (körözvény) hívásból, az állomás nevéből, valamint választhatóan az adás időpontjából (UTC) épüljön fel. Megjegyzés. - Az alábbi példa ennek az eljárásnak az alkalmazását mutatja be: (általános hívás) ALL STATIONS (Minden állomásnak ..) (a THIS IS szavak) (ez a ..) (az állomás neve) NEW YORK RADIO (a rádió-adás ideje) TIME ZERO ZERO FOUR FIVE (az időpont 0045) 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes